
ROMȂNIA

JUDEŢUL GALAŢI

PRIMĂRIA COMUNEI SLOBOZIA CONACHI
NR. 3776 / 10.07.2026
ANUNŢ CONCURS
DE OCUPARE POST VACANT PE PERIOADA NEDETERMINATĂ, CU NORMĂ ÎNTREAGĂ DE 8 ORE/ZI, 40 ORE/SĂPTĂMȂNĂ
            UAT comuna Slobozia Conachi, județul Galați, organizează concurs în vederea ocupării unui post contractual vacant de asistent medical comunitar (COD COR 325301), funcție de execuție, 8 ore pe zi; 40 de ore pe săptămână, perioadă nedeterminată, Compartiment Asistent Medical Comunitar cu prevederile H.G. nr. 1336/ 28.10.2022, respectând prevederile Ordonanței de Urgență nr. 156/2024 și Legii 141/2025, în cadrul Primăriei comunei Slobozia Conachi, județul Galați, post finanțat din proiectul „Furnizarea de servicii integrate în comunităţi rurale – facilitarea accesului persoanelor vulnerabile la servicii de bază eficiente şi de calitate”.
            CONDIŢII GENERALE DE PARTICIPARE

Condiţii generale care trebuie îndeplinite de o persoană pentru a putea participa la concurs:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu resedinta in Romania;

    b) cunoaşte limba română, scris şi vorbit;

    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

           CONDITII SPECIFICE DE PARTICIPARE 
	DOMENIU
	POST
	CONDITII SPECIFICE DE PARTICIPARE

	SANATATE
	ASISTENT MEDICAL COMUNITAR 
	- Studii de specialitate –  absolvirea liceului sanitar, studii postliceale sanitare sau învățământ universitar în specializarea „asistență medicală“;
- Cunoştinţe de operare pe calculator: nivel minim

· Abilităţi, calităţi şi aptitudini necesare în desfăşurarea activităţii asistentului medical comunitar:

· capacitatea de a rezolva eficient problemele,

· capacitatea de asumare a responsabilităţii,

· capacitatea de autoperfecţionare şi de valorificare a experienţei dobândite,

· creativitate şi spirit de iniţiativă,

· capacitatea de planificare şi organizare a timpului de lucru,

· capacitatea de a lucra independent,

· capacitatea de a lucra în echipă,

· capacitatea de gestionare eficientă a resurselor alocate,

· integritatea morală şi etică profesională,

· capacitatea de consiliere și mediere ;

· capacitate de decizie și reacție adecvată  în situații de urgență

· disponibilitate de a-i ajuta pe cei aflați în dificultate, capacitate empatică

· abilități de comunicare cu personalul medical, cu specialistii din unitățile sanitare, din autoritățile locale și din comunitatea din care face parte

· spirit organizatoric.

· Limbi străine (necesitate și nivel) cunoscute: nu este cazul

Cerinţe specifice: 
· Certificat de membru al O.A.M.G.M.A.M.R. și adeverinţă de la O.A.M.G.M.A.M.R. pentru înscrierea la consurs ocupare post AMC
· Aviz anual O.A.M.G.M.A.M.R. în cazul în care candidatul este angajat
· Specializarea în asistență medicală comunitară se va realiza pe parcursul derulării proiectului şi va reprezenta un avantaj pentru viitor.  
· Competența managerială: nu este cazul.


ATRIBUTIILE POSTULUI 

	DOMENIU
	POST
	ATRIBUTIILE POSTULUI

	SANATATE
	ASISTENT MEDICAL COMUNITAR
	Atribuțiile asistentului medical comunitar conform Hotărârii Guvernului nr. 324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară completate și adaptate în funcție de  obiectivele specifice ale proiectului:

· realizează catagrafia populaţiei din colectivitatea locală din punctul de vedere al determinanţilor stării de sănătate şi identifică gospodăriile cu persoanele vulnerabile şi/sau cu risc medico-social din cadrul comunităţii, cu prioritate copiii, gravidele, lăuzele şi femeile de vârstă fertilă;

· identifică persoanele neînscrise pe listele medicilor de familie şi sprijină înscrierea acestora pe listele medicilor de familie;

· semnalează medicului de familie persoanele vulnerabile din punct de vedere medical şi social care necesită acces la servicii de sănătate preventive sau curative şi asigură sau facilitează accesul persoanelor care trăiesc în sărăcie sau excluziune socială la serviciile medicale necesare, conform competenţelor profesionale;

· participă în comunităţile în care activează la implementarea programelor naţionale de sănătate, precum şi la implementarea programelor şi acţiunilor de sănătate publică judeţene sau locale pe teritoriul colectivităţii locale, adresate cu precădere persoanelor vulnerabile din punct de vedere medical, social sau economic;

· furnizează servicii de sănătate preventive şi de promovare a comportamentelor favorabile sănătăţii copiilor, gravidelor şi lăuzelor, cu precădere celor provenind din familii sau grupuri vulnerabile, în limita competenţelor profesionale;

· furnizează servicii medicale de profilaxie primară, secundară şi terţiară membrilor comunităţii, în special persoanelor care trăiesc în sărăcie sau excluziune socială, în limita competentelor profesionale;

· informează, educă şi conştientizează membrii colectivităţii locale cu privire la menţinerea unui stil de viaţă sănătos şi implementează sesiuni de educaţie pentru sănătate de grup, pentru promovarea unui stil de viaţă sănătos împreună cu personalul din cadrul serviciului de promovare a sănătăţii din cadrul D.S.P., iar pentru aspectele ce ţin de sănătatea mintală, împreună cu personalul din cadrul centrelor de sănătate mintală;

· administrează tratamente, în limita competenţelor profesionale, conform prescripţiei medicului de familie sau a medicului specialist, cu respectarea procedurii de manipulare a deşeurilor medicale, respectiv depozitarea deşeurilor medicale rezultate din administrarea tratamentelor prescrise de medic; ţin evidenţa administrării manevrelor terapeutice, în limita competenţelor profesionale;

· anunţă imediat medicul de familie sau Serviciul Judeţean de Ambulanţă atunci când identifică în teren un membru al comunităţii aflat într-o stare medicală de urgenţă;

· identifică persoanele, cu precădere copiii diagnosticaţi cu boli pentru care se ţine o evidenţă specială, respectiv TBC, prematuri, anemici, boli rare etc., şi le îndrumă sau le însoţesc, după caz, la medicul de familie şi/sau serviciile de sănătate de specialitate;

· supraveghează în mod activ bolnavii din evidenţele speciale - TBC, prematuri, anemici, boli rare etc. - şi participă la administrarea tratamentului strict supravegheat al acestora, în limita competenţelor profesionale;

· realizează managementul de caz în cazul bolnavilor cu boli rare, în limita competenţelor profesionale, conform modelului de management de caz, adoptat prin ordin al ministrului sănătăţii, în termen de 180 de zile de la data intrării în vigoare a prezentelor norme metodologice;

· supraveghează tratamentul pacienţilor cu tuberculoză şi participă la administrarea tratamentului strict supravegheat (DOT/TSS) al acestora, în limita competenţelor profesionale;

· pentru pacienţii cu tulburări psihice contribuie la realizarea managementului de caz organizat de centrele de sănătate mintală din aria administrativ-teritorială, ca parte a echipei terapeutice, în limita competenţelor; identifică persoanele cu eventuale afecţiuni psihice din aria administrativ-teritorială, le informează pe acestea, precum şi familiile acestora asupra serviciilor medicale specializate de sănătate mintală disponibile şi monitorizează accesarea acestor servicii; notifică imediat serviciile de urgenţă (ambulanţă, poliţie) şi centrul de sănătate mintală în situaţia în care identifică beneficiari aflaţi în situaţii de urgenţă psihiatrică; monitorizează pacienţii obligaţi la tratament prin hotărâri ale instanţelor de judecată, potrivit prevederilor art. 109 din Legea nr. 286/2009 privind Codul penal, cu modificările şi completările ulterioare şi notifică centrele de sănătate mintală şi organele de poliţie locale şi judeţene în legătură cu pacienţii noncomplianţi;

· identifică şi notifică autorităţilor competente cazurile de violenţă domestică, cazurile de abuz, alte situaţii care necesită intervenţia altor servicii decât cele care sunt de competenţa asistenţei medicale comunitare;

· participă la aplicarea măsurilor de prevenire şi combatere a eventualelor focare de infecţii;

· în localităţile fără medic de familie şi/sau personal medical din cadrul asistenţei medicale şcolare efectuează triajul epidemiologic în unităţile şcolare la solicitarea D.S.P., în limita competenţelor profesionale;

· identifică, evaluează şi monitorizează riscurile de sănătate publică din comunitate şi participă la monitorizarea intervenţiei şi evaluarea impactului, din perspectiva medicală şi a serviciilor de sănătate;

· întocmesc evidenţele necesare şi completează documentele utilizate în exercitarea atribuţiilor de serviciu, respectiv registre, fişe de planificare a vizitelor la domiciliu, alte documente necesare sau solicitate şi conforme atribuţiilor specifice activităţilor desfăşurate;

· elaborează raportările curente şi rapoartele de activitate, în conformitate cu sistemul de raportare definit de Ministerul Sănătăţii, şi raportează activitatea în aplicaţia on-line AMCMSR.gov.ro, cu respectarea confidenţialităţii datelor personale şi a diagnosticului medical al beneficiarilor;

· desfăşoară activitatea în sistem integrat, prin aplicarea managementului de caz, cu ceilalţi profesionişti din comunitate: asistentul social/tehnicianul în asistenţă socială, consilierul şcolar şi/sau mediatorul şcolar, pentru gestionarea integrată a problemelor medico-sociale educaționale ale persoanelor vulnerabile, şi lucrează în echipă cu moaşa şi/sau mediatorul sanitar, acolo unde este cazul;

· participă la realizarea planului comun de intervenţie al echipei comunitare integrate/planului de servicii, conform legislaţiei în vigoare, din perspectiva serviciilor de sănătate, şi coordonează implementarea intervenţiilor integrate dacă prioritatea de intervenţie este medicală şi de acces la serviciile de sănătate; participă la monitorizarea intervenţiei şi evaluarea impactului asupra beneficiarului, din perspectivă medicală şi a serviciilor de sănătate;

· colaborează cu alte instituţii şi organizaţii, inclusiv cu organizaţiile neguvernamentale, pentru realizarea de programe, proiecte şi acţiuni care se adresează persoanelor sau grupurilor vulnerabile/aflate în risc din punct de vedere medical, economic sau social;

· realizează alte activităţi, servicii şi acţiuni de sănătate publică adaptate nevoilor specifice ale comunităţii şi persoanelor din comunitate aparţinând grupurilor vulnerabile/aflate în risc, în limita competenţelor profesionale;

· participă activ la sesiunile de instruire, formare și perfecționare organizate în cadrul proiectului în vederea dezvoltării competențelor necesare furnizării de servicii integrate, adaptate nevoilor persoanelor vulnerabile din comunitate.


DOSARUL DE CONCURS:

a) formularul de înscriere la concurs care contine și declarația de consimțământ privind prelucrarea datelor cu caracter personal;

b) copia actului de identitate sau orice alt document care atestă identitatea, potrivit legii, după caz (semnată de candidat);

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări; 

e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) Certificat de membru al O.A.M.G.M.A.M.R. și adeverinţă de la O.A.M.G.M.A.M.R. pentru înscrierea la consurs ocupare post AMC
g) Aviz anual O.A.M.G.M.A.M.R. în cazul în care candidatul este angajat
h) Curriculum Vitae, model comun european;

i) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul  de concurs cu originalul cazierului judiciar, cel mai târziu până la data primei probe a concursului);

j) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

k) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

l) o diplomă sau din suplimentele documentelor care atestă nivelul studiilor sau o declaraţie inserată în Curriculum Vitae care să arate că, candidatul are cunoştinţe de operare pe calculator nivel minim.
Dosarele de concurs se depun  la compartimentul care asigură organizarea şi desfăşurarea concursului-secretariat Primăriei comunei Slobozia Conachi, sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din Hotărârea Guvernului 1336/2022, respectiv 10 zile lucrătoare de la data afişării anunţului pentru ocuparea unui post vacant, respectiv de 5 zile lucrătoare pentru ocuparea unui post temporar vacant.

În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b) -e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf, documentele fiind acceptate doar în formă lizibilă.

Nerespectarea transmiterii documentelor și a termenelor prevăzute mai sus, după caz, conduce la respingerea candidatului.

Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 Hotărârea Guvernului nr. 1336/2022, propunerea sa privind instrumentele necesare pentru asigurarea accesibilităţii probelor de concurs. 

Bibliografie :
1. A. Cucu, A. Galan – “Manual pentru asistenţa medicală comunitară” Bucureşti, 2023 (temele 1, 2, 3 şi 4.1.); https://proiect-pdp1.insp.gov.ro/wp-content/uploads/2023/12/Manual-AMC-2.pdf;

2. “Ghiduri de practică pentru asistenţa medicală comunitară” – Consolidarea reţelei naţionale de furnizori de îngrijiri primare de sănătate pentru îmbunătăţirea stării de sănătate a populaţiei, copii şi adulţi (inclusiv populaţie vulnerabilă) (tema 4.2.) https://proiect-pdp1.insp.gov.ro/wp-content/uploads/2022/03/Ghiduri-de-preventie-in-asistenta-medicala-comunitara.pdf
3. Ordonanţa de Urgenţă a Guvernului nr. 18/2017 privind asistenţa medicală comunitară (tema numărul 7);

4. Hotărârea de Guvern nr. 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară (tema numărul 7);

5. Hotărârea Guvernului 459/2010 pentru aprobarea standardului cost/an pentru servicii acordate în unităţile de asistenţă medico-socială şi personalul care desfăşoară activităţi de asistenţă medicală comunitară (tema numărul 7);

6. Legea drepturilor pacientului nr.46/2003 actualizată – Capitolele 2, 3, 4 şi 6 (tema numărul 8);

7. Ord. MS nr. 740/2024 privind aprobarea ghidurilor metodologice privind serviciile de asistenţţă medicală comunitară integrate de către asistentul medical comunitar şi mediatorul sanitar (temele numărul 5 şi 6); 

8. Ord. MS nr. 1761/2021 pentru aprobarea normelor tehnice privind curăţarea, dezinfecţia şi sterilizarea în unităţile sanitare publice şi private – Anexa nr. 3 (tema numărul 9);

9. Ord. nr. 1101/2016 privind aprobarea Normelor de supraveghere, prevenire şi limitare a infecţiilor asociate asistentei medicale în unităţile sanitare – Anexa 4 (tema numărul 10);

10. Ord. nr.1226/2012 pentru aprobarea Normelor tehnice privind gestionarea deşeurilor rezultate din activităţi medicale şi a metodologiei de culegere a datelor pentru baza naţională de date privind deşeurile rezultate din activităţi medicale – capitolele 5, 6 şi 7 – (tema numărul 11);

11. OUG. nr. 144 /2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România (tema numărul 12);

12. Codul de etică şi deontologie profesională al asistentului medical şi moaşei din România – 2005 (tema numărul 12);

      Tematica :

1. Diagnosticul comunitar din perspectiva nevoilor de sănătate și acces la servicii de sănătate a populației vulnerabile:

· definirea populației vulnerabile; vulnerabilități de sănătate și medico-sociale;

· identificarea priorităților de sănătate la nivel local – metode;

· cadrul normativ referitor la accesul la servicii de sănătate al populației vulnerabile;

2. Intervenţii de sănătate publică la nivel de comunitate:

· Igiena şi sănătatea comunitară;

· Intervenţii pentru prevenirea şi controlul bolilor infecţioase;

3. Sănătatea grupurilor populaționale vulnerabile medical: 

· sănătatea femeii (monitorizarea gravidei; identificarea semnelor de pericol în cazul unei sarcini patologice; lehuzia fiziologica și lehuzia patologică);

· sănătatea copilului și adolescentului vulnerabil – (particularitățile nou-născutului și copilului premature; alăptarea și alimentația copilului mic; monitorizarea dezvoltării copilului; semne de pericol în bolile copilăriei; acordarea primului ajutor și abordarea urgențelor la copii și adolescenți);

· sănătatea adultului și vârstnicului vulnerabil (problemele acute de sănătate la adultul și vârstnicul vulnerabil);

4. Educaţia pentru sănătate a beneficiarilor pentru un stil de viaţă sănătos:

1. Intervenţii de sănătate publică la nivel de comunitate: Intervenţii pentru schimbarea comportamentelor (alimentaţie sănătoasă, fumatul, consumul dăunător de alcool, screening, sănătatea reproducerii şi sexualităţii, sănătatea oro-dentară)

2. Activitatea fizică, prevenirea şi managementul plăgilor, monitorizarea dezvoltării copilului 0 – 4 ani, promovarea alăptării.

5. Rolul asistentului medical comunitar în relaţie cu pacientul cu afecţiuni psihiatrice;

6. Rolul asistentului medical comunitar în administrarea medicamentelor la domiciliu.

7. Legislaţia specifică în vigoare cu privire la asistenţa medicală comunitară.

8.  Despre drepturile pacientului.

9.  Dezinfecţia mâinilor.

10. Precauţiuni standard – Măsuri minime obligatorii pentru prevenirea şi limitarea infecţiilor asociate asistenţei medicale.

11.  Gestionarea deşeurilor rezultate din activităţi medicale.

12.  Exercitarea profesiei de asistent medical şi etica şi deontologia profesională.

Calendarul de desfăşurare a concursului

	
	
	
	Data
	Ora

	1
	
	Data postării/publicării anunțului
	16 iulie 2026
	

	2
	
	Data limită de depunere a dosarelor
	29 iulie 2026
	15:00

	3
	
	Selecția dosarelor
	31 iulie 2026
	12:00

	4
	
	Afișarea selecției dosarelor
	03 august 2026
	12:00

	5
	
	Termen limită contestații ref la selecția dosarelor
	04 august 2026
	12:00

	6
	
	Afișarea rezultatelor la contestații
	05 august 2026
	12:00

	7
	
	Proba scrisă
	07 august 2026
	10:00

	8
	
	Afișarea rezultatelor la proba scrisă
	07 august 2026
	16:00

	9
	
	Termen limită contestații la proba scrisă
	10 august 2026
	13:00

	10
	
	Afișarea rezultatelor la contestații ref proba scrisă
	11 august 2026
	13:00

	11
	
	Interviul
	12 august 2026
	10:00

	12
	
	Afișarea rezultatelor la proba de interviu
	12 august 2026
	13:00

	13
	
	Termen limită contestații la proba de interviu
	13 august 2026
	13:00

	14
	
	Afișarea rezultatelor la contestații la proba de interviu
	14 august 2026
	13:00

	15
	
	Afișare rezultat final
	14 august 2026
	14:00


      Observatii suplimentare 

  Persoana de contact – Nicolau Ionuț-Adrian, responsabil resurse umane, 
telefon 0746457123, e-mail: slobozia_conachi@gl.e-adm.ro.

PRIMAR,

Emil DRAGOMIR                                                                                                                

       ÎNTOCMIT,

Secretar general,

Ionuț-Adrian NICOLAU

